呼蘭廳

呼蘭廳是清代的一个厅，治所呼兰城在今黑龙江省哈尔滨市呼兰区。

属黑龍江將軍辖区，駐巴彥蘇蘇（今黑龙江省巴彦县巴彦镇）。同治二年（1863年），設呼蘭理事同知。光緒三十年（1904年），升呼蘭府「署黑龍江將軍達桂等奏：江省屬境遼闊，非添設地方各官，不足以資治理。擬在齊齊哈爾省城，設黑龍江分巡道一員，兼按察使銜，總司刑名，兼管驛傳，設撫民同知一員，名曰黑水廳，又設巡檢兼司獄一員。莫勒紅岡子地方，設撫民通判一員，名曰大賚廳，設巡檢兼司獄一員。又設塔子城分防經歷一員，統歸巡道管轄。省城東南呼蘭等處，戶口尤繁，擬將原駐巴彥蘇蘇之呼蘭廳同知升設知府，移駐呼蘭城，名曰呼蘭府，原有巡檢升設府經歷兼司獄一員。巴顏蘇蘇地方，另設知州一員，名曰巴彥州，並設吏目一員。又雙廟子設知縣一員，名曰蘭西縣。大小木蘭塔設知縣一員，名曰木蘭縣，俱設巡檢兼典史事一員。趙胡窩堡設分防經歷一員，統歸呼蘭府管轄。綏化廳原有通判，升設知府一員，名曰綏化府，原有巡檢，升設經歷兼司獄一員，餘慶街原有經歷，升設知縣一員，巡檢兼典史事一員，均隸綏化府屬。通肯設直隸廳同知一員，名曰海倫廳，並設經歷兼司獄一員。柞樹岡設知縣一員，名曰青岡縣，並設巡檢兼典史事一員。惟呼、綏海兩府一廳，地方遼遠，應設兵備道一員，駐紮綏化府以統轄之，並設道庫大使一員，專管應解款項。所有添設同、通、州、縣等官，均請加理事銜，以便旗民兼理。下所司議。尋奏：添改各缺，均應准如所請。至各缺應作何項缺分，及如何補用，未據聲敘，應飭該將軍察看情形，奏明辦理。依議行。」，《清实录·德宗景皇帝實錄》卷之五百三十八，光緒三十年十一月二十一日。

註釋

Category:黑龙江的厅
Category:哈尔滨行政区划史
Category:1904年中国废除
Category:1904年废除的行政区划